|  |  |
| --- | --- |
| **riigihangete v-kom_vapp_est_black.jpg**  |  |

Riigi Tugiteenuste Keskus Meie 09.04.2025 nr 12.2-10/93

e-post: maiu.lomp@rtk.ee

 hanked@rtk.ee

Aktsiaselts Hansab

e-post: hange@hansab.ee

 kristo.timberg@hansab.ee

**Vaidlustuse esitamise teade**

Teatame, et **Aktsiaselts Datel** on esitanud 08.04.2025 vaidlustuse Riigi Tugiteenuste Keskuse riigihankes „Auditooriumite esitlusseadmed (Tartu Tervishoiu Kõrgkool)“ (viitenumber 288221) hankija otsustele riigihanke osas 1 lükata tagasi Aktsiaseltsi Datel pakkumus ning tunnistada edukaks Aktsiaseltsi Hansab pakkumus (vaidlustus lisatud).

Riigihangete seaduse (edaspidi RHS) § 192 lg 5 alusel kaasab vaidlustuskomisjon esitatud vaidlustuse menetlusse kolmanda isikuna **Aktsiaseltsi Hansab**.

RHS § 194 lg 5 ja 6 alusel palume hankijal ja kaasatud kolmandal isikul kolme tööpäeva jooksul, st hiljemalt **14.04.2025**, esitada Riigihangete vaidlustuskomisjonile kirjalik vastus vaidlustuse kohta ning kõik vaidlustuse lahendamiseks vajalikud dokumendid, mis pole kättesaadavad riigihangete registrist. Kui menetlusosaline soovib esitada tõendeid, mida tuleks teise menetlusosalise eest varjata, tuleb selle kohta esitada vaidlustuskomisjonile selgesõnaline põhjendatud taotlus ja eristada juurdepääsupiiranguga dokumendid (mitte lisada neid vastuse või teiste lisadega samasse digikonteinerisse). Kui vastus vaidlustusele sisaldab mõne menetlusosalise ärisaladust, tuleb menetlusosalisele, kellel sellele juurdepääsu pole, edastamiseks esitada vastuse ärisaladuseta versioon.

Vastustes palume anda teada, kas taotletakse vaidlustuse läbivaatamist avalikul istungil või kirjalikus menetluses.

Tulenevalt RHS § 194 lg-st 4 ei ole Riigi Tugiteenuste Keskusel õigust sõlmida hankelepingut hanke osas 1 käesoleva teate saamisest kuni RHS §-s 201 sätestatud tingimuse saabumiseni.

Lugupidamisega

(allkirjastatud digitaalselt)

Ulvi Reimets

Riigihangete vaidlustuskomisjoni liige

Lisa: vaidlustus koos lisaga

Teadmiseks: vaidlustaja esindajale, vandeadvokaat Taivo Ruus

taivo@ruusveso.ee

Mari-Ann Sinimaa, 611 3713, mari-ann.sinimaa@fin.ee